David Asensio

David Asensio López (Usurbil, 1980ko maiatzaren 31) gipuzkoar futbolari ohia da, aurrelari moduan aritu zena.

Biografia 
David Donostiako Antiguoko harrobian trebatu zen eta, 1997an, Athletic Clubeko gaztearekin bat egin zuen, izan ere, Donostiako taldea Athleticen itundutako taldea izan zen. Hurrengo urtean, Baskoniara igo eta bertan 16 gol eskuratu zituen. 1999-00 denboraldirako Bilbao Athleticeko jokalaria izatera pasa zen. 2000ko apirilaren 2an debuta egin zuen Lehen Mailan: titularra izan zen Atletico Madrilen aurka 1 eta 2ko garaipenean. Urte bereko abenduan talde zuri-gorriarekin beste bi partida jokatu zituen, horietako bat San Mamesen Valentziaren aurka.

CF Extremadura taldean jarraitu zuen Bigarren Mailan. Azkenik, taldeak Bigarren B Mailara jaitsiera jasan zuen, bere hurrengo helmuga Alicante CF izan zelarik, non profesional bezala bere urterik onenak bizi izan zituen. Han, bere kide izandako Sendoa Agirrerekin taldeko aurrelari-bikotea osatu zuen. 2005ean Eibarrek fitxatu zuen, Bigarren Mailan. Nahiz eta maila galdu, Gipuzkoan beste denboraldi batez jarraitu zuen. 2007an Club de Fútbol Palenciarekin bat egin zuen, honekin Hirugarren Mailarako jaitsiera bizi izan zuelarik.

2009an Beasain Kirol Elkarteak fitxatu zuen, non bere kirol ibilbidearen zati handi bat egin zuen 2011-12 denboraldian izan ezik, Club Portugalete taldean jokatu baitzuen. Erregional mailan erretiratu zen, Zarauzko Kirol Elkartean hain zuzen ere.

Ibilbidea 
2015ko Maiatzak 31n eguneratua. Datu ofizialak.

Erreferentziak

Kanpo estekak 

Usurbildarrak
Gipuzkoako gizon futbolariak
Baskonia Futbol Klubeko jokalariak
Bilbao Athleticeko futbolariak
Athleticeko futbolariak 2000ko hamarkadan
Eibar Kirol Elkarteko futbolariak
Beasain Kirol Elkarteko futbolariak
Club Portugaleteko futbolariak
Zarauzko Kirol Elkarteko futbolariak